Notene som skal inn må føres inn for hånd som tekst eller symboler. Notasjonsprogrammet kan så lage fine noteark for utskrift. Innskrevne noter lagres på egnet filformat, som brukes for utveksling av noter. Alle notasjonsprogrammer lar brukeren legge inn, redigere og skrive ut noter i varierende grad av sofistikasjon. De spenner fra programmer som kan skrive en enkel sang, pianostykke eller et gitartabulatur, til programmer som kan håndtere kompleksiteten til orkestermusikk, spesialnotasjon (fra tidlig musikk til avantgarde) og høykvalitets musikktrykk.